ડિજિટલ પ્રિન્ટ છેલ્લા ઘણા સમયથી લોકોમાં પ્રિય થઈ રહી છે. એનું કારણ જણાવતાં ફૅશન-ડિઝાઇનર સંગીતા ગાલા કહે છે, ‘દરેક ફૅશનની પાછળ હંમેશાં કોઈ ને કોઈ કારણ હોય છે. જેમ-જેમ લોકોની વિચારધારાઓ બદલાય છે એમ ફૅશન-માર્કેટનો ટ્રેન્ડ પણ બદલાય છે. હવેના લોકોને ‘ગો ગ્રીન’માં વધારે ઇન્ટરેસ્ટ છે. તેમને કુદરતના સાંનિધ્યમાં રહેવાનું વધારે ગમે છે. તેઓ જેમ બને એમ કુદરતની નજીક રહેવા માગે છે પછી ભલે એ રહેઠાણ દ્વારા હોય કે ફૂડ દ્વારા કે પછી કપડાં દ્વારા. તેમના આ જ કુદરતના સાંનિધ્યના પ્રેમના કારણે જન્મ થયો ડિજિટલ પ્રિન્ટનો.’